Diari Oficial de la Generalitat Valenciana


Sumari del DOGV 5507, del 08-05-2007 (2007/5005)

RESOLUCIÓ de 4 d'abril de 2007, del president de l'Agència Valenciana de l'Energia (AVEN), per la qual es convoquen ajudes per al foment dels biocarburants a la Comunitat Valenciana per a l'exercici 2007.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5507

Data del DOGV
:   08-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5005


Data del document
:   04-04-2007

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Agència Valenciana de L'Energia
    * combustible substitutiu
    * suport econòmic
    * ajuda pública

Les energies renovables són un objectiu prioritari dins de la política energètica de la Generalitat amb què es pretén avançar cap a un model energètic més sostenible, reduir la dependència d'altres fonts energètiques i aprofitar els recursos autòctons.
En este sentit els biocarburants són, dins de les energies renovables, una de les fonts energètiques més importants a impulsar en el sector del transport.
En el Llibre Blanc de la Comissió La política europea de transport de cara a 2010: l'hora de la veritat es demana que es reduïsca la dependència del petroli en el sector del transport utilitzant altres combustibles com ara els biocarburants per a disminuir les emissions de CO2.
Així mateix, amb la present resolució d'ajudes de foment de biocarburants, la Generalitat participa en la consecució dels objectius plantejats per la Directiva 2003/30/CE del Parlament Europeu i del Consell relativa al foment de l'ús de biocarburants en el transport i als objectius plantejats pel Pla d'Energies Renovables, de manera que en el 2010 s'haja pogut substituir el 5,75% de tota la gasolina i gasoil comercialitzats per al transport per biocarburants o altres combustibles renovables.
Article 1. Objecte i àmbit
L'objecte de la present resolució és convocar les ajudes de l'Agència Valenciana de l'Energia per a l'exercici 2007 en el marc del Pla d'Energia de l'AVEN, destinades al desenvolupament de la infraestructura de biocarburants a la Comunitat Valenciana, així com a impulsar iniciatives encaminades a fomentar la investigació, desenvolupament i innovació en programes a favor dels biocarburants, d'acord amb els programes descrits en l'annex I d'esta resolució.
S'entén per biocarburant el combustible líquid o gasós per a transport produït a partir de la biomassa.
Article 2. Marc normatiu
Les ajudes arreplegades en la present resolució es concediran d'acord amb el que establix l'Orde d'11 de març de 2002, sobre concessió d'ajudes de l'Agència Valenciana de l'Energia, publicada en el Diari Oficial de la Comunitat Valenciana núm. 4.215, de 22 de març de 2002.
En cas d'empreses o entitats sense ànim de lucre que puguen emprendre activitats econòmiques que repercutisquen en tercers, estes ajudes estan sotmeses als requisits establits en el Reglament (CE) 1998/2006 de la Comissió Europea, de 15 de desembre de 2006, relatiu a l'aplicació dels articles 87 i 88 del Tractat sobre ajudes de minimis.
Article 3. Línies pressupostàries
D'acord amb la Llei 11/2006, de 27 de desembre, de Pressupostos de la Generalitat per a l'exercici 2007, les ajudes concedides per l'AVEN per al foment de biocarburants en el marc del Pla d'Energia, es finançaran a càrrec de la línia pressupostària i import global màxim que es detalla a continuació.
Codi línia Denominació de la línia Import
T6811000 Foment de biocombustibles 700.000 €
De l'esmentat import màxim, es destinaran al Programa de Foment d'Infraestructures de Biocarburants 500.000 euros i al Programa de Foment de la Investigació en Biocarburants 200.000 euros. Esta distribució podrà ser modificada mitjançant una resolució del director de l'Agència Valenciana de l'Energia d'acord amb les sol·licituds presentades en cada programa.
RESOLUCIÓ de 4 d'abril de 2007, del president de l'Agència Valenciana de l'Energia (AVEN), per la qual es convoquen ajudes per al foment dels biocarburants a la Comunitat Valenciana per a l'exercici 2007. [2007/5005]Conselleria d'Infraestructures i TransportArticle 4. Beneficiaris
Podran acollir-se a estes ajudes les empreses, entitats públiques i entitats i institucions sense ànim de lucre, segons el que s'ha establit en cada actuació objecte de suport. Seran considerades PIME aquelles que complisquen la definició que establix la Recomanació de la Comissió Europea de 6 de maig de 2003 (DOUE núm. L124/36, de 20 de maig de 2003).
Els beneficiaris hauran de tindre el seu domicili, seu social o establiment de producció a la Comunitat Valenciana i els projectes objecte d'ajuda hauran d'estar localitzats en el territori esmentat.
La condició per a ser beneficiari haurà de mantindre's fins al moment del pagament de la subvenció.
Per a l'exercici de la seua activitat, els beneficiaris hauran de disposar de les autoritzacions administratives preceptives, trobar-se inscrits en els registres públics pertinents i complir qualssevol altres requisits exigits per les disposicions aplicables.
No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.
Article 5. Supòsits especials
Excepcionalment podran ser objecte de suport els projectes presentats per sol·licitants que tinguen unes característiques diferents de les establides amb caràcter general, quan s'estimen rellevants en atenció a les línies de política energètica.
Article 6. Presentació de sol·licituds
Els sol·licitants hauran de presentar la documentació següent:
1.1. Sol·licitud i memòria tècnica
a) Sol·licitud normalitzada, omplida en imprés-paper facilitat per l'Agència Valenciana de l'Energia, o bé utilitzant el programa informàtic disponible en la pàgina web de l'Agència (www.aven.es) i, en este cas, es presentaran original i dos còpies.
b) Memòria tècnica del projecte en funció del programa a què se sol·liciten ajudes, segons el model facilitat per l'Agència Valenciana de l'Energia. Aquells sol·licitants que utilitzen el programa informàtic per a omplir la sol·licitud, hauran d'usar les plantilles de memòria tècnica disponibles en la pàgina web (www.aven.es).
1.2. Documentació que s'ha d'adjuntar a la sol·licitud
a) Còpia compulsada de la targeta d'identificació fiscal o DNI, si és empresari individual.
No serà necessari aportar la documentació anterior que ja estiga en l'Agència Valenciana de l'Energia, sempre que es mantinga vigent i s'aporte declaració de vigència.
b) Còpia compulsada de l'últim rebut de pagament de l'impost sobre activitats econòmiques (IAE).
Si l'empresa es troba exempta del pagament del IAE o no hi està subjecta, es farà constar en l'imprés de sol·licitud (exempció o no-subjecció), i indicar en el primer cas l'epígraf en què es troba donada d'alta i la seua exempció d'acord amb la normativa vigent.
Si l'empresa o entitat ha sigut constituïda el 2005, 2006 o 2007, haurà d'aportar còpia compulsada de la declaració censal d'alta (model 036 de l'Agència Tributària).
c) Còpia compulsada del poder de representació del firmant de la sol·licitud o document equivalent segons les prescripcions legals, si és el cas.
d) Còpia compulsada del contracte/acta de constitució i estatuts vigents registrats.
e) Acreditar abans de la concessió de l'ajuda que es troba al corrent de les obligacions tributàries i davant de la Seguretat Social
f) Declaració responsable de les ajudes de minimis concedides per qualsevol projecte a l'empresa durant els dos exercicis fiscals anteriors i durant l'exercici fiscal en curs amb indicació d'import, organisme, data de concessió i règim d'ajudes en què s'empara, segons model que s'adjunta en l'annex I; o si és el cas, declaració de no haver-ne rebut cap.
2. Les sol·licituds hauran de presentar-se abans de la realització dels projectes.
Article 7. Lloc de presentació de sol·licituds i termini
Les sol·licituds i la documentació annexa podran presentar-se en la seu de l'Agència Valenciana d'Energia a València, carrer Colom núm.1, 4ª planta.
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud en una oficina de Correus, haurà de fer-se en un sobre obert perquè la instància siga datada i segellada per l'oficina de Correus abans de ser certificada.
El termini de presentació de sol·licituds serà de 45 dies naturals, comptadors a partir de l'endemà de la publicació d'esta disposició en el Diari Oficial de la Comunitat Valenciana.
En tot cas, quan el dia concret d'acabament del termini fóra dissabte o inhàbil en el municipi en què residira l'interessat o en la seu de l'AVEN, es consideraria inhàbil amb caràcter general i es prorrogaria al primer dia hàbil següent.
Depenent dels distints programes, les sol·licituds d'ajuda podran anar avaluant-se periòdicament fins que s'haja esgotat el crèdit consignat a este efecte.
Article 8. Projectes plurianuals
Quan es tracte d'un projecte acollit al Programa de Foment de la Investigació en Biocarburants de caràcter plurianual:
Haurà d'indicar-se en la memòria tècnica cada una de les fases i l'exercici en què es realitzaran.
La sol·licitud d'ajuda haurà de presentar-se per a cada una de les fases en l'exercici en què s'haja d'executar, sense que la concessió d'ajuda per a una d'estes condicione la de futures fases, llevat que el programa faça menció a procediments específics diferents.
Les futures concessions se supeditaran a l'existència d'un programa que empare les actuacions proposades, així com als resultats aconseguits.
Article 9. Resolució de la concessió d'ajudes
Amb un informe previ d'una comissió de valoració de projectes formada pels caps d'Àrea i caps de Departament de l'Agència Valenciana de l'Energia, el director de l'AVEN elevarà proposta de resolució d'adjudicació d'ajudes al president de l'Agència.
El president de l'Agència Valenciana de l'Energia resoldrà sobre la concessió de les ajudes, mitjançant una resolució o per mitjà de la subscripció del corresponent conveni, i fixarà expressament la quantia i incorporarà, si és el cas, les condicions i les obligacions a què haja de subjectar-se el beneficiari.
La resolució dictada pel president posarà fi a la via administrativa, i el seu contingut serà notificat de forma individualitzada a cada interessat.
Article 10. Projectes que reforcen la política social
D'acord amb els criteris de valoració que s'establisquen respectivament en cada un dels programes, es valorarà positivament els projectes presentats per empreses que acrediten ocupar un percentatge de treballadors discapacitats superior respecte de la plantilla de l'empresa que tenien abans de la present convocatòria, i en general aquells que tinguen els requisits previstos en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat de la Comunitat Valenciana.
Així mateix, es valorarà positivament els projectes presentats per empreses creades per certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o inserir-se en el mercat laboral.
Article 11. Obligacions dels beneficiaris
Seran obligacions del beneficiari:
Realitzar l'activitat objecte de la subvenció i acreditar la seua realització en la forma fixada en la notificació de concessió de l'ajuda, amb la data límit de l'1 de novembre de 2007, llevat que se n'establisca una altra.
Respondre de la veracitat dels documents aportats.
Acreditar la seua personalitat jurídica, referida al moment de sol·licitud de l'ajuda, en la forma i el termini que s'establisca per l'Agència Valenciana de l'Energia.
Sotmetre's a les actuacions de comprovació i verificació de l'activitat subvencionada efectuades per l'Agència Valenciana de l'Energia o altres òrgans de la Unió Europea, així com a les actuacions de control financer de la Intervenció General de la Generalitat en relació amb les ajudes rebudes.
Comunicar, en qualsevol moment de la vigència de l'expedient, i en tot cas abans de la justificació de l'actuació subvencionada, altres ajudes públiques o privades que haguera obtingut o sol·licitat per al mateix projecte després de la data de presentació de la sol·licitud.
Actualitzar la documentació presentada que haguera patit alguna modificació i comunicar a l'AVEN qualsevol modificació del projecte abans de la seua execució.
Mantindre durant un mínim de cinc anys les inversions subvencionades.
Complir totes les altres obligacions que s'establisquen en l'Orde d'11 de març de 2002, sobre concessió d'ajudes de l'AVEN i qualsevol altra disposició en vigor.
L'incompliment de qualsevol d'estes obligacions podrà donar lloc a la minoració o revocació i, si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.
Article 12. Documentació que cal presentar a l'acabament del projecte
Els beneficiaris de les ajudes hauran de presentar a l'acabament del projecte justificants de les despeses i dels pagaments de les inversions realitzades.
Justificació de les despeses i dels pagaments:
L'acreditació de les despeses i de les inversions es realitzarà per mitjà de la presentació de justificants de despesa i de pagament segons s'indique en la notificació de l'ajuda.
Les factures presentades per a la justificació dels projectes hauran de complir el que disposa el Reial Decret 1496/2003, de 28 de novembre, i la resta de normativa vigent.
Només seran tinguts en compte els justificants de despesa i de pagament de data posterior al registre d'entrada del document de sol·licitud d'ajuda.
Acreditació de l'import, procedència i aplicació dels fons propis i d'altres subvencions i ingressos amb què, a més de la subvenció, hagen sigut finançades les actuacions. Amb este fi el beneficiari presentarà una declaració responsable detallada, segons el model que s'adjunta en l'annex II.
Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat, com a mínim, tres ofertes de diferents proveïdors, llevat que per les especials característiques de les despeses subvencionables no hi haja en el mercat suficient nombre d'entitats que els subministren o presten, i així es faça constar en un informe.
L'elecció entre les ofertes presentades haurà de recaure en la més econòmica. S'haurà de justificar en una memòria l'elecció en un altre sentit. La no-presentació de les memòries a què fa referència este apartat, o la insuficiència d'estes, podrà donar lloc a una minoració o revocació de l'ajuda concedida.
No s'acceptaran com a justificants de realització del projecte, les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'Agència Valenciana de l'Energia. S'entén per empresa o entitat vinculada aquelles en les quals el beneficiari o un soci o grup de socis puguen exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió d'almenys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.
Article 13. Pagament de les ajudes
L'Agència Valenciana de l'Energia procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.
Disposició addicional
Les ajudes regulades en la present convocatòria no s'acumularan a cap ajuda pública corresponent a les mateixes despeses subvencionables si la dita acumulació dóna lloc a una intensitat d'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
DISPOSICIÓ FINAL
Es faculta el director de l'Agència Valenciana de l'Energia per a dictar les resolucions necessàries per al desenvolupament, eficàcia i execució de la present resolució.
La present resolució entrarà en vigor el dia que es publique en el Diari Oficial de la Comunitat Valenciana.
València, 4 d'abril de 2007.- El president de l'Agència Valenciana de l'Energia: José Ramón García Antón.
ANNEX I
Programa de Foment d'Infraestructures de Biocarburants
Objecte
Impulsar aquells projectes encaminats al desenvolupament de la infraestructura de biocarburants a la Comunitat Valenciana per a poder atendre la previsible demanda que es produirà en els pròxims anys.
Beneficiaris
Empreses, entitats públiques i entitats i institucions sense ànim de lucre, amb seu social o establiment de producció a la Comunitat Valenciana.
Tindran prioritat les empreses adherides a l'associació empresarial corresponent que haja subscrit un conveni de col·laboració amb l'Agència Valenciana de l'Energia.
Actuacions objecte de suport i costos elegibles
Es consideraran objecte de suport les actuacions destinades a incentivar la creació d'una xarxa de punts de subministrament de bioetanol o biodièsel amb un percentatge de mescla igual o superior al 10%, tant de venda al públic com a flotes captives, i se subvencionaran:
Inversions en equips i l'obra civil necessària per a la instal·lació de depòsits i l'assortidor corresponent. La inversió màxima prevista serà de 60.000 euros per projecte.
Inversions per a l'adaptació d'instal·lacions existents per al subministrament de biocarburants. La inversió màxima prevista serà de 10.000 euros.
En ambdós casos es consideraran com a costos elegibles els costos d'enginyeria derivats del projecte.
Els punts de subministrament es mantindran operatius subministrant biocarburants almenys durant un període de 5 anys.
Es consideraran objecte de suport les actuacions per a incentivar la producció de biocarburants. A estos efectes, seran subvencionables les inversions en equips necessaris per a les plantes de producció de bioetanol o biodièsel.
Tipus d'ajuda
Subvenció a fons perdut de fins al 50% del cost elegible del projecte, amb un import màxim de l'ajuda de 60.000 euros per projecte.
En tot cas, l'import de les presents ajudes, quan el beneficiari d'estes siga una empresa o entitat sense ànim de lucre que puga emprendre activitats econòmiques que repercutisquen en tercers, no podrà fer que l'import total de les ajudes de minimis que reba dita beneficiària durant un període de tres exercicis fiscals siga superior al límit de 200.000 euros, per la qual cosa es calcularà la quantia total d'ajudes atorgades en l'exercici en curs i en els dos exercicis anteriors.
Criteris de valoració
Per a la valoració dels projectes es tindran en compte els criteris següents:
Característiques de l'empresa proponent.
Qualitat i característiques del projecte.
Tipus de biocarburant.
Adequació a les línies de política energètica de la Generalitat.
La subvenció es determinarà en funció de l'avaluació del projecte d'acord amb els criteris de valoració esmentats.
Programa de Foment de la Investigació en Biocarburants
Objecte
Impulsar iniciatives encaminades a fomentar la investigació, desenvolupament i innovació en programes a favor dels biocarburants.
Beneficiaris
Empreses amb seu social o establiment de producció a la Comunitat Valenciana.
Actuacions objecte de suport
Projectes empresarials de desenvolupament tecnològic en l'àmbit dels biocarburants que suposen l'obtenció de productes, processos o servicis innovadors o millors tecnològicament respecte del que hi ha a la Comunitat Valenciana.
Els projectes podran realitzar-se d'acord amb un dels tipus següents:
Tipus 1. Projectes empresarials realitzats sense la cooperació de centres tecnològics.
Tipus 2. Projectes empresarials en cooperació, sota contracte, amb centres tecnològics.
Tindran consideració preferent:
Projectes dirigits al desenvolupament tecnològic en l'àmbit dels biocarburants.
Projectes d'empreses de base tecnològica que exploten projectes de I+D que tinguen alts nivells d'inversió en I+D+I i que la seua propietat industrial siga de caràcter tecnològic protegit.
La realització de projectes de demostració que, en forma de plantes o prototips precompetitius, oferisquen les possibilitats de transferència i aplicació al sector productiu.
Tipus d'ajuda
Per a projectes de tipus 1: la quantia màxima de l'ajuda serà del 45% del cost elegible del projecte,
Per a projectes del tipus 2: la quantia màxima de l'ajuda serà del 45% del cost elegible del projecte realitzat per l'empresa i del 70% del cost del contracte amb el centre tecnològic.
En tot cas, l'import de les presents ajudes, quan el beneficiari d'estes siga una empresa o entitat sense ànim de lucre que puga emprendre activitats econòmiques que repercutisquen en tercers, no podrà fer que l'import total de les ajudes de minimis que reba dita beneficiària durant un període de tres exercicis fiscals siga superior al límit de 200.000 euros, per la qual cosa es calcularà la quantia total d'ajudes atorgades en l'exercici en curs i en els dos exercicis anteriors.
Costos elegibles
- Cost de servicis externs
Despeses de contractació de servicis externs associats al projecte. En el cas de projectes empresarials de tipus 2 el cost del contracte amb el centre tecnològic té una importància singular i, per tant, un tractament diferent quant al percentatge de suport, segons s'indica en l'apartat de tipus d'ajuda.
- Despeses corrents
Materials i components empleats.
- Recursos propis
Recursos humans de caràcter tècnic associats al projecte.
- Inversions no productives
Inversions en instal·lacions per a plantes pilot i de demostració, equips de laboratori.
Criteris de valoració
Per a la valoració dels projectes es tindran en compte els criteris següents:
- Qualitat i característiques del projecte, capacitat de demostració i difusió.
- Viabilitat economicofinancera, avaluant la capacitat de l'empresa per a suportar el projecte.
- Característiques de l'empresa proponent.
- Tipus de biocarburant.
- Adequació a les línies de política energètica de la Generalitat.